Patarimai

ugdantiems neregius ir silpnaregius  
vaikus, turinčius kompleksinių  
(judėjimo, klausos, intelekto ir kt.) negalių



Šie patarimai skiriami visiems, kurie susiduria  
su tokiu vaiku (tėvams, šeimos nariams, pedagogams, padėjėjams, gydytojams, soc. darbuotojams, pagalbos vaikui specialistams)

Sudarant individualizuotas ugdymo programas, šiems vaikams skirti kasdien bent po 1 val. individualiems tarpusavio dialoginės sąveikos tobulinimo užsiėmimams.

Pagrindinis kiekvieno - sveiko ar neįgalinčio -  
vaiko poreikis yra bendravimas. Dažnai sunku  
įprastais būdais užmegzti kontaktą su vaiku,  
turinčiu kompleksinių sutrikimų.

Bendravimas su tokiu vaiku remiasi įprasta  
motinos ir kūdikio tarpusavio sąveika. Tai ir  
yra bet kokios bendros veiklos pagrindas.

Tinkamiausia pozicija dirbant su tokiu vaiku  
yra artimas fizinis kontaktas: sėdėjimas ant  
suaugusiojo kelių, sėdėjimas kartu ant kilimo  
priglaudus vaiką iš nugaros. Taip atsiranda  
galimybė geriau jausti vaiko kūno reakcijas  
ir perteikti savąsias.

Bendros veiklos pagrindas yra vaiko rodomi  
ženklai: judesiai (sąmoningi, atsitiktiniai,  
nevalingi, stereotipiniai), garsai, šūksniai,  
juokas, atodūsiai, kūno įsitempimas.

Individualią užsiėmimo temą suaugęs vysto,  
jautriai atliepdamas į vaiko ženklus. Vaikas  
turi pajusti, kad į jo ženklus ar veiksmus

reaguojama.

Ypatingai svarbus bendravimo tempas.  
Dažniausiai jis labai lėtas, nes pirmiausia  
vaikui reikia daug laiko suvokti, kas vyksta,  
o antra tiek - atsakyti.

Svarbus dalijimasis emocijomis, pvz., jei  
vaikas patenkintas, kartu su juo džiaugiasi

ir suaugęs.

Jei vaikas aiškiai parodo, kad siūloma veikla  
jam nepatinka, reikia atsisakyti jos.

Užsiėmimo metu raiškiai ir emocionaliai kalbėti

su vaiku.

Pirmenybę teikti bendrai veiklai be žaislų.  
Žaislą siūlyti tik tada, kai vaikas akivaizdžiai  
parodo susidomėjimą juo.

Nereikėtų koncentruotis į vaiko problemas ir  
tam tikrų sugebėjimų stoką. Kreipti dėmesį į  
tai, ką vaikas daro geriausiai ir kaip tai  
galima panaudoti savitarpio ryšio tobulinimui.

Nėra specialių metodų, tinkančių visiems  
**kompleksinės negalės** vaikams. Metodas kuriamas bendroje veikloje su kiekvienu vaiku. Metodo  
vertę sudaro bendros veiklos su vaiku turinys  
ir bendros veiklos istorija.

Lietuvos Aklųjų ir Silpnaregių  
Ugdymo Centras,

Specialiojo ugdymo skyrius  
Ateities 44, Vilnius   
tel. 867996596